રણબીર કપૂર તથા દીપિકા પાદુકોણે લાગે છે કે એક - બીજા વગર રહી નથી શકતાં . તાજેતરમાં જ બંનેની રિલીઝ થયેલી ફિલ્મ યે જવાની હૈ દીવાનીએ અનેક રેકૉર્ડ બનાવ્યાં અને તોડ્યાં પણ છે . ફિલ્મની સફળતાથી સૌ ખુશ છે , પણ સૌથી વધુ ખુશી છે રણબીર અને દીપિકાને , કારણ કે અંતે બ્રેક - અપ થયા બાદ કોઈ જોડી બૉક્સ ઑફિસે હિટ થશે , એવું કોણે વિચાર્યું હશે . પરંતુ એમ થયું છે અને રણબીર - દીપિકાની જોડીએ જણાવી દીધું છે કે જુદા થયા છતાં તેમની વચ્ચેની કૅમેસ્ટ્રી કેટલી લાજવાબ છે . આ ફિલ્મને રિલીઝ થયે એક સપ્તાહ થઈ ગયું છે , પણ અત્યાર સુધી જવાની - દીવાની ફીવર લોકો ઉપરથી ઉતર્યો નથી . રણબીર કપૂર તો પોતાની ફિલ્મની સફળતા કંઇક જુદી જ રીતે ઉજવી રહ્યાં છે , પરંતુ દીપિકાએ કંઈક એવું કહ્યું છે કે જેનાથી પુનઃ એક વાર બંનેના સંબંધો ચર્ચામાં આવવા લાગ્યાં છે . બૉલીવુડ એમેય આ બંનેની ચર્ચાઓથી સતત ગરમ રહેતું આવ્યું છે . દીપિકા પાદુકોણેએ જણાવ્યું કે રણબીર કપૂર હંમેશાથી તેમના માટે ખાસ રહ્યાં છે એટલે કે આજે પણ દીપિકા પાદુકોણે માટે તેમના અને રણબીરની મૈત્રી ખૂબ જ ખાસ અને મહત્વની છે , પરંતુ માત્ર દોસ્તી , પ્રેમ નહિં . પરંતુ કહે છે ને કે દોસ્તીજ દરેક સંબંધની શરુઆત હોય છો , તે ક્યાંક આ દોસ્તી રણબીર કપૂર તથા દીપિકા પાદુકોણેના પ્રેમની શરુઆત તો નથી ? એમ પણ યે જવાની હૈ દીવાની ફિલ્મના પ્રમોશન દરમિયાન બંનેએ મીડિયા સામે કહ્યું હતું કે આજે પણ તેઓ એક - બીજાને ખૂબ જ સારી રીતે જાણી છે અને એક - બીજાના મિત્ર છે . દીપિકાએ તો રણબીરની અનેક એવી વાતો શૅર કરી કે જે માત્ર રણબીરની કોઈ નજીકની વ્યક્તિ જ જાણી શકે . તો સરવાળે એમ પણ કહી શકાય કે દીપિકા પાદુકોણે ક્યાંક એવું તો નથી દાખવતાં કે રણબીર કપૂર અને તેમની વચ્ચે હજીય કંઇક છે અને કંઇક થઈ શકે છે .